**DIPLOMADÍJ PÁLYÁZAT 2016**

**Kedves diplomázó Belsőépítészek !**

**A Magyar Építész Kamara Belsőépítészeti Tagozata idén ismét pályázatot hirdet Belsőépítészeti Diplomadíjra.**

**Feltételek, jelentkezés: a** pályázaton a MOME, a Nyugat-magyarországi Egyetem és a Pécsi Pollack Építész Szakán a 2015. második vagy 2016. első félévben elkészült és időben leadott és megvédett MA szintű „építész tervező művész” diplomamunkával lehet részt venni, amely **belsőépítészeti irányultságú, vagy hangsúlyos belsőépítészeti munkarészt is tartalmaz.**
A pályázat beadásának helye: Magyar Építész Kamara Titkársága

1088 Budapest, Ötpacsirta u 2.

A pályázat beadásának időpontja: 2016. szeptember 05. – 09. hétfőtől péntekig 10.00-15.00 óra között.

**A pályázatokat személyesen vagy postai küldeményként kell eljuttatni.**

A pályázatok külső csomagolásán kérjük feltüntetni**: „Belsőépítészeti Diplomadíj".**

**Benyújtandó munkarészek tartalmi és formai előírásai:**
A pályázatnak formai kikötése nincs. Fontos szempont a belsőépítészeti elképzelések, anyagok bemutatása. Be lehet adni vázlatokat, látványterveket, maketteket stb.

Az elkészült diplomamunkából maximum 6 darab tartósan összefűzött A3 (420 x 297 mm) méretű szerkesztett lapot ajánlott beadni. A beadott anyag tegye lehetővé a terv minél jobb megértését. A teljes pályázati anyagot kérjük digitális formában CD-re másolva ( pdf, pdfa, jpg. ) is benyújtani.
A tervlapokon szerepelhet a szerző, tervezett létesítmény, a felsőoktatási intézmény és tanszék, és a konzulens neve valamint a tervezési helyszín megnevezése.

Külön lapon mellékelni kell a pályázó adatait ( Adatlap).

**A pályázatok elbírálása:**
A pályázók diplomamunkáit a Tagozat vezetősége és a Belsőépítészeti Szakmai Minősítő Bizottság tagjai fogják értékelni, és megfelelő színvonalú munkák esetén 1 díjat ítélnek oda.

A díjazott pályamunkát a díj alapítói archiválják és publikálják.

A beadott albumot és az esetleg mellékletként beadott modellt a pályázók vagy megbízottaik 2016. november 30-ig (szerda) vehetik át a beadás helyén. A megjelölt határidőn túl a munkákat megőrizni nem tudjuk.

Az eredményhirdetést az Építészet Világ napján, 2016. október 3-án hétfő délután tartjuk, a Magyar Építészek Háza Kós Károly termében. Közös kiállításon mutatjuk be az építész, a belsőépítész, műemlékvédelem, a kert- és tájépítész, valamint a településtervező díjazottak terveit.

**Esetleges további kérdésekkel kapcsolatosan O. Ecker Judit tagozati elnököt lehet keresni a 343-0281 és a 341-0104-es telefonszámon.**

Budapest, 2016. június 08.

 O. Ecker Judit
 MÉK Belsőépítészeti Tagozat elnöke